pythainlp/thai-wiki-dataset-v3 huggingface dataset:
ซ็องนัม

ซ็องนัม เป็นเมืองในจังหวัดคย็องกี ,ประเทศเกาหลีใต้ เป็นเมืองที่ใหญ่ที่สุดเป็นอันดับที่ 2 ของจังหวัดคย็องกี ต่อจากเมืองซูว็อน และเป็นเมืองที่มีขนาดใหญ่ที่สุดอันดับ 10 ของเกาหลีใต้ (ตามจำนวนประชากร) มีประชากรเกือบ 1 ล้านคน ซ็องนัมเป็นเมืองบริวารของโซล เป็นพื้นที่อยู่อาศัยขนาดใหญ่โดยตั้งอยู่ทางตะวันออกเฉียงใต้ของโซลอยู่ในภูมิภาคเขตเมืองหลวงโซล
เมืองซ็องนัมเป็นเมืองที่มีการจัดผังเมืองไว้ล่วงหน้าเป็นเมืองแรกในประวัติศาสตร์ของเกาหลี ตามดำริในสมัยประธานาธิบดีปัก ชอง-ฮี ที่ต้องการจะทำให้เกาหลีใต้เป็นชาติอุตสาหกรรมโดยมุ่งที่อุตสาหกรรมประเภทอิเล็กทรอนิกส์, สิ่งทอและอุตสาหกรรมเกี่ยวกับปิโตรเคมี ซึ่งทำให้เกิดการพัฒนาในระหว่างทศวรรษที่ 1970 ถึง 1980 ทำให้มีการพัฒนาทั้งเครือข่ายถนนจากโซลมาสู่ซ็องนัมและจากซ็องนัมไปยังเมืองอื่นๆ ตั้งแต่ต้นทศวรรษที่ 1970 ปัจจุบันนี้ซ็องนัมถูกรวมเป็นเครือข่ายมหานครของโซล โดยเขตบุนดังในซ็องนัมได้ถูกพัฒนาขึ้นอย่างมากในทศวรษที่ 1990
จากการขยายตัวอย่างรวดเร็วของประชากรในโซลไปสู่เขตชานเมืองและเพื่อลดความแออัดของโซล ทำให้รัฐบาลเกาหลีจัดเตรียมมาตรการกระตุ้นทั้งภาครัฐและบริษัทเอกชนในการตั้งสำนักงานใหญ่ที่เขตบุนดัง ทำให้ปัจจุบันเขตบุนดังกลายเป็นที่ตั้งสำนักงานใหญ่ของหลายบริษัทเช่นเคทีคอร์เปอร์เรชั่น (อดีตชื่อโคเรียเทเลคอม), บริษัทก๊าซเกาหลี (KOGAS), บริษัทการไฟฟ้าเกาหลี (KEPCO)และบริษัทที่ดินเกาหลี
ในช่วงเวลาไม่กี่ปีก่อนหน้านี้มีความพยายามที่จะผลักดันให้เมืองซ็องนัมได้รับการยกระดับจากเมืองเป็น "มหานคร" (광역시, ควังย็อก-ชี) ซึ่งจะทำให้มีอำนาจปกครองตัวเองมากขึ้น และในเดือนสิงหาคม พ.ศ. 2552 เมืองซ็องนัมได้มีความตั้งใจที่จะรวมกันกับเมืองฮานัม ในจังหวัดคย็องกีด้วยกัน
==การแบ่งเขตการปกครอง==
ซ็องนัมแบ่งออกเป็น 3 "คู" (구, "เขต"):
เขตบุนดัง
เขตจุงว็อน
เขตซูจ็อง
==เศรษฐกิจ==
นาวคอม บริษัทไอทียักษ์ใหญ่ของเกาหลีใต้มีสำนักงานใหญ่อยู่ที่เขตบุนดัง เมืองซ็องนัม
นิคมอุตสาหรรมพังโยเทคโนวัลเลย์ ตั้งอยู่ที่เมืองซ็อมนัม
==กีฬา==
ซองนัมอิลฮวาชอนมา เป็นสโมสรฟุตบอลอาชีพของประเทศเกาหลีใต้ปัจจุบันเล่นอยู่ใน เคลีกคลาสสิค โดยสโมสรเป็นแชมป์ฟุตบอลลีกถึง 7 สมัยและเป็นแชมป์เอเอฟซีแชมเปียนส์ลีกอีก 2 สมัยในปีพ.ศ. 2538และพ.ศ. 2553 ถือได้ว่าเป็นสโมสรที่ประสบความสำเร็จมากที่สุดทีมหนึ่งในประวัติศาสตร์วงการฟุตบอลเกาหลีใต้
==การคมนาคม==
- รถไฟใต้ดิน/รถไฟ
สายบุนดัง
รถไฟใต้ดินโซล สาย 8
สายชินบุนดัง
สายยอจู (คาดว่าจะเปิดดำเนินการในปลายปี พ.ศ. 2558)
- รถบัส
(รถบัสแดง)
90OO, 93OO, 94OO (OO หมายถึงเลขอื่นต่อท้ายไม่รวมเลข 01) ไป เขตคังนัม หรือ เขตจุง, โซล
(รถบัสเขียว)- คย็องกีบัส
รถบัสเชียวไปยังโซล, ควังจู, ยงอิน, ทางทิศตะวันตกของจังหวัดคย็องกี, ทางหลวงแผ่นดิน
ทางหลวงแผ่นดินหมายเลข 3-ควังจู-ยาทัพ-ซังแดว็อน-แยกซ็องนัม-สถานีมหาวิทยาลัยคาชน-โซล
- ทางพิเศษ
ทางพิเศษวงแหวนโซล (หมายเลข 100)
ทางพิเศษคย็องบู (หมายเลข 1)
ทางพิเศษยงอิน-โซล (หมายเลข 171)
ถนนระหว่างเมืองบุนดัง-ซูซอ (หมายเลข 81)
ถนนระหว่างเมืองบุนดัง-แนกก (หมายเลข 81)
==เมืองพี่เมืองน้อง==
พิราซิคาบ้า บราซิล (28 พฤษภาคม พ.ศ. 2529)
ออโรร่า (รัฐโคโลราโด) สหรัฐ (27 กรกฎาคม พ.ศ. 2535)
เฉิ่นหยาง สาธารณรัฐประชาชนจีน (31 สิงหาคม พ.ศ. 2541)
นามางกาน อุซเบกิสถาน (30 พฤศจิกายน พ.ศ. 2552)
==ดูเพิ่ม==
รายชื่อนครในประเทศเกาหลีใต้
==อ้างอิง==
==แหล่งข้อมูลอื่น==
เว็บไซต์ภาษาอังกฤษเมืองซ็องนัม
 
นครในจังหวัดคย็องกี
แคแรจ

แคแรจ (کرج) เป็นเมืองหลักของจังหวัดแอลโบร์ซ ประเทศอิหร่าน ตั้งอยู่ห่างจากเตหะรานทางตะวันตกประมาณ 20 กิโลเมตร (12 ไมล์) มีประชากรประมาณ 1.97 ล้านคน จากสำมะโนประชากรปี พ.ศ. 2559 เมืองนี้เป็นเมืองที่ใหญ่ที่สุดเป็นอันดับสี่ในประเทศอิหร่านรองจากแมชแฮด, เตหะราน และเอสแฟฮอน
== อ้างอิง ==
เมืองในประเทศอิหร่าน
อึยจ็องบู

อึยจ็องบู (의정부) เป็นนครในจังหวัดคย็องกี ประเทศเกาหลีใต้
== ลักษณะของเมือง ==
อึยจ็องบูตั้งอยู่ทางตอนเหนือของโซล โดยมีฐานทัพของสหรัฐอเมริกาและของเกาหลีตั้งอยู่ สำหรับใช้การในป้องกันเมืองหลวง กองพลทหารราบที่ 2 ได้ตั้งฐานทัพประจำการหลักอยู่ที่อึยจ็องบู กองกำลังส่วนใหญ่เคลื่อนไปอยู่ที่ทงดูช็อน ถึงแม้ว่าอึยจ็องดูจะมีภาพลักษณ์เป็นเมืองทหาร แต่พื้นที่บริเวณรอบ ๆ เมืองบริเวณใกล้กับโซลกลับคึกคักไปด้วยร้านค้า โรงภาพยนตร์ ร้านอาหารและบาร์ ร้านอินเทอร์เน็ต (พีซีบัง) และร้านดีวีดี (ดีวีดีบัง) ยิ่งไปกว่านั้นพื้นที่นี้เต็มไปด้วยบุคลากรชาวอเมริกันทำให้สถานที่เรียนภาษาอังกฤษ (ฮักว็อน) ได้รับความนิยม นครอึยจ็องบูประกอบไปด้วยภูเขาหลายลูกเช่น ภูเขาโทบง (โบบงซัน), ภูเขาซูรัก และภูเขาโซโย โดยภูเขาเหล่าที่เป็นที่นิยมในการปีนเขาและเดินเขาจากประชากรในโซล ซึ่งมาพักผ่อนบริเวณนี้
อาหารที่มีชื่อเสียงของอึยจ็องบูคือ พูแดจีแก โดยทำจากฮอตดอกและหมูกระป๋อง (สแปม) ในช่วงปลายศตวรรษที่ 20 มีความพยายามที่จะเปลี่ยนชื่ออาหารจานนี้เป็น อึยจ็องจีแก โดยถอนคำว่าบูแด ซึ่งแปลว่ากองทัพหรืออะไรที่เกี่ยวข้องกับกองทัพออก อย่างไรก็ตามร้านอาหารหลายแห่งก็ไม่ได้ปฏิบัติตามคำแนะนำนี้ แถมหลายร้านเพียงแค่เติมชื่อเมืองเข้าไปกลายเป็น อึยจ็องบูบูแดจีแก ไม่ได้ถอนคำว่าพูแดออกแต่อย่างใด ด้วยความนิยมในอาหารชนิดนี้ ทางเมืองถึงกับมีถนนชื่อ "ถนนพูแดจีแก" ซึ่งเป็นย่านที่มีร้านค้าขายพูแดจีแกตลอดทั้งสองข้างถนน
== การคมนาคม ==

รถไฟฟ้าแบบอัตโนมัติ (Véhicule Automatique Léger หรือ (VAL)) เป็นระบบรถไฟฟ้าแบบไร้คนขับ มีระยะทางยาว 11.067 กิโลเมตร ครอบคลุม 15 สถานี โดยเปิดดำเนินการรอบปฐมฤกษ์ไปเมื่อวันที่ 26 มิถุนายน พ.ศ. 2555 และเริ้มเปิดให้ประชาชนทั่วไปใช้บริการเมื่อวันที่ 1 กรกฎาคม พ.ศ. 2555
อึยจ็องบูมีรถไฟหลายสายผ่านเช่น รถไฟใต้ดินโซล สาย 1 และสาย 7 ผ่านทั้งหมด 6 สถานีคือนกยัง, คานึง, อึยจ็องบู, ฮเว-รยง, มังว็อนซา และชังอัม จากสถานีอึยจ็องบูไปถึงสถานีรถไฟโซลจะใช้เวลาประมาณ 40 นาที
นครอึยจ็องบูมีรถโดยสารสาธารณะทั้งหมดสามประเภท โดยรถโดยสารนี้ให้บริการครอบคลุมอย่างก้างขวางทั้งเขตตะวันออกของจังหวัดคย็องกี คือ อิลบันบัส รถโดยสารธรรมดา, ชวาซ็อกบัส มีขนาดใหญ่ที่นั่งจำนวนน้อยและกว้างขวางมีราคาแพงกว่าประเภทอื่น ๆ และ มาอึลบัส "รถโดยสารระหว่างหมู่บ้าน" เป็นรถโดยสารสาธารณะขนาดเล็กและมีที่นั่งน้อยกว่า และนครอึยจ็องบูก็มีสถานีให้บริการรถโดยสารระหว่างเมืองด้วย รวมทั้งมีรถลีมูซีนที่วิ่งระหว่างเมืองไปทั้งท่าอากาศยานนานาชาติอินช็อนและท่าอากาศยานนานาชาติคิมโพ
== เมืองพี่น้อง ==
ชิบาตะ ญี่ปุ่น
ริชมอนด์ รัฐเวอร์จิเนีย สหรัฐ
== อึยจ็องบูในวัฒนธรรมประชานิยม ==
ในซีรีส์ทหารเรื่อง M*A*S*H เมืองนี้ (ในขณะนั้นเป็นเพียงหมู่บ้าน) เป็นที่ตั้งของโรงพยาบาลเคลื่อนที่สำหรับศัลยกรรมของกองทัพที่ 4077
ตัวละครของ โจอี้ ลอว์เรนซ์ ในเรื่อง Melissa & Joey บทบาทของ โจ ลองโก อ้างว่าเกิดที่โรงพยาบาลของกองทัพอเมริกันในเมืองอึยจ็องบู
== ดูเพิ่ม ==
รายชื่อนครในประเทศเกาหลีใต้
== อ้างอิง ==
== แหล่งข้อมูลอื่น ==
เว็บไซต์นครอึยจ็องบู
นครในจังหวัดคย็องกี
กวักเงินกวักทอง

กวักเงินกวักทอง   อยู่ในวงศ์ Araceae เป็นไม้ล้มลุก อายุหลายปี ลำต้นและรากอวบน้ำ มีจุดด่าง ใบคล้ายใบพลูด่าง ก้านใบเป็นกาบ ลำต้นสีเขียวเข้ม มีลายขาวสลับ ดอกช่อ ออกตามซอกใบ แยกเพศแต่อยู่ในช่อเดียวกัน ริ้วประดับขนาดใหญ่สีเขียวอ่อน นิยมปลูกไว้ตามร้านค้า ในทางไสยศาสตร์เชื่อว่าช่วยเรียกลูกค้า และถ้าออกดอกจะมีโชคลาภ
== อ้างอิง ==
เศรษฐมนตร์ กาญจนกุล. ว่าน. กทม. เศรษฐศิลป์. 2553หน้า 77
วงศ์บอน
ไม้ประดับ
โกฐหัวบัว

โกฐหัวบัว ชื่อสามัญ Szechuan lovage, Selinum ภาษาจีนกลางเรียกซานซยง ภาษาจีนแต้จิ๋วเรียกชวงเกียง เป็นพืชพื้นเมืองในอินเดียและเนปาล รากสีเหลืองอมน้ำตาล ผิวหยาบ มีตะปุ่มตะป่ำจำนวนมาก ใช้เป็นยากระตุ้นการไหลเวียนของเลือดลำต้นใต้ดินใช้เป็นยากระตุ้นการไหลเวียนเลือด ขับลม
ลักษณะของโกฐหัวบัว
ต้นโกฐหัวบัว จัดเป็นพรรณไม้พุ่มหรือไม้ล้มลุกขนาดเล็ก มีอายุหลายปี มีความสูงได้ประมาณ 30-80 เซนติเมตร ลำต้นมีลักษณะตั้งตรง โคนต้นเป็นข้อ ๆ และมีรากฝอยงอกอยู่ที่ข้อ บริเวณช่วงบนจะแตกกิ่งก้านมาก มีกลิ่นหอม ขยายพันธุ์ด้วยการใช้ข้อของลำต้น ชอบอากาศร้อนชื้น ชอบดินหนาและลึก การระบายน้ำดี มีฤทธิ์เป็นกลางหรือกรดเล็กน้อย เจริญเติบโตได้ดีในที่ความสูงจากระดับน้ำทะเลประมาณ 500-1,500 เมตร มีอุณหภูมิเฉลี่ยประมาณ 15 องศาเซลเซียส สูงสุด 34 องศาเซลเซียส และต่ำสุด -5 องศาเซลเซียส ปริมาณน้ำฝน 1,200 มิลลิเมตร ความชื้นสัมพันธ์เฉลี่ย 80% มีอายุการเก็บเกี่ยวประมาณ 2 ปี พืชชนิดนี้มีถิ่นกำเนิดอยู่ในมนฑลเสฉวน กุ้ยโจว ยูนนาน หูเป่ยของประเทศจีน และได้มีการนำมาใช้ในเครื่องยาไทยที่เรียกว่า “พิกัดโกฐ“
==อ้างอิง==
==แหล่งข้อมูลอื่น==
Ligusticum wallichii (Plants for a Future Database Report) 
Ligusticum wallichii (www.efloras.org)
วงศ์ผักชี
สมุนไพรจีน
พูแดจีแก

พูแดจีแก (부대찌개, แปลว่า "สตูกองทัพ") เป็นอาหารประเภท จีแก (ซุปเกาหลีมีลักษณะเหมือนกับสตูของตะวันตก) ไม่นานนักหลังจากสงครามเกาหลี อาหารเป็นที่ขาดแคลนไปทั่วทั้งโซล ผู้คนจำนวนหนึ่งจึงใช้วัตถุดิบที่เหลือจากกองทัพสหรัฐอเมริกาที่ประจำการในเกาหลีใต้ ในพื้นที่รอบ ๆ อึยจ็องบูและพย็องแท็ก (หรือซงทันในขณะนั้น) หรือมุนซัน วัตถุดิบประกอบไปด้วยฮอตดอก, เนื้อกระป๋อง (สแปม) หรือแฮม ผสมกันลงไปในน้ำซุปรสเผ็ดดั้งเดิมของเกาหลีปรุงรสด้วย โคชูจัง (พริกแดงที่มีลักษณะเหนียว) และกิมจิ
พูแดจีแกยังคงได้รับความนิยมอยู่ในเกาหลีใต้ โดยในปัจจุบันมักผสมเครื่องปรุงสมัยใหม่เข้าไปด้วย เช่น บะหมี่กึ่งสำเร็จรูป, อเมริกันชีสที่หั่นเป็นแผ่นบาง ๆ ส่วนเครื่องปรุงอื่น ๆ ก็ประกอบไปด้วยเนื้อบด, ไส้กรอกหั่นเป็นชิ้นบาง ๆ, ถั่วกระป๋อง, มีนารี, หอมใหญ่, หอมต้นเดี่ยว, ต็อก, เต้าหู้, พริก, มะกะโรนี, กระเทียม, เห็ด และผักอื่น ๆ ตามฤดูกาล
== ต้นกำเนิด ==
พูแดจีแกเริ่มทำขึ้นในช่วงระหว่างสงครามเกาหลี และได้รับความนิยมอย่างมากภายหลังจากนั้น ในขณะที่ชาวเกาหลีประสบภาวะอาหารขาดแคลนในช่วงสงครามเกาหลี ชาวเกาหลีนำส่วนผสมที่เหลือทิ้งจากกองทัพอเมริกันเช่นเนื้อกระป๋องและฮอตดอกหรืออย่างอื่นที่หาได้มาผสมรวมกันแล้วรับประทาน โดยส่วนผสมทั้งหมดผสมในหม้อใบใหญ่แล้วต้ม ในช่วงแรกอาหารประเภทนี้ถูกเรียกว่า ชนซึนทัง (존슨 탕) ซึ่งได้ชื่อมาจากนามสกุลจอห์นสันของอดีตประธานาธิบดีสหรัฐอเมริกาลินดอน บี. จอห์นสัน กับคำว่า ทัง (탕, ) ซึ่งมีความหมายว่าซุป
เมืองอึยจ็องบู (ซึ่งเป็นเมืองที่ติดกับโซลทางทิศเหนือและมีฐานทัพอเมริกันหลายแห่ง) มีชื่อเสียงจากอาหารพูแดจีแก ในช่วงปลายคริสต์ศตวรรษที่ 20 ทางเมืองได้ออกข้อกำหนดให้เรียกชื่ออาหารนี้ว่า อึยจ็องบูจีแก เพื่อถอนคำว่า พูแด ซึ่งแปลว่ากองทัพหรืออะไรที่เกี่ยวกับการทหารออกไป มีเพียงร้านอาหารไม่กี่แห่งที่ปฏิบัติตามข้อกำหนดนี้ มิหนำซ้ำร้านอาหารบางแห่งยังเพียงแค่เติมชื่อเมืองโดยไม่ถอนคำว่า พูแด ออกไปเป็นชื่อ อึยจ็องบูบูแดจีแก และที่อึยจ็องบูยังมีถนนซึ่งมีชื่อเรียกว่า "ถนนอึยจ็องบูบูแดจีแก" เป็นถนนที่สองข้างทางเต็มไปด้วยร้านอาหารที่ขายพูแดจีแก
== อ้างอิง ==
== แหล่งข้อมูลอื่น ==
คำแนะนำเกี่ยวกับอาหารพูแดจีแก  เว็บไซต์เมืองอึยจ็องบู
อาหารเกาหลี
ดิ อเซนชัน

ดิ อเซนชัน (The Ascension) เป็นกลุ่มทีมมวยปล้ำอาชีพที่มีสมาชิกหมุนเวียนมากมาย แต่ในปัจจุบันมีเพียงแค่2คน ประกอบด้วยคอนเนอร์และวิกเตอร์
==ประวัติ==
===ศูนย์ฝึกทักษะ===
====ก่อตั้งกลุ่ม====
วันที่ 28 สิงหาคม 2011 ริคาร์โด โรดรีเกซได้ประกาศตั้งกลุ่มที่ชื่อดิ อเซนชันขึ้น โดยมีสมาชิกคือ เคนเนธ แคเมรอน, คอเนอร์ โอ’ไบรอัน, ทีโท โคลอน และราเควล ดิแอช แมตช์แรกโดยมีสมาชิกทุกคนก็คือ แมตช์ที่แคเมรอน, โคลอน และโอ’ไบรอันโดยมีราเควล ดิแอชเป็นผู้จัดการ ชนะต่อทีมของซีเจ ปาร์เกอร์, ดอนนี มาร์โลว์ และจอห์นนี เคอร์ติส
ในเดือนตุลาคม ดิ อเซนชันไม่ได้มีความเกี่ยวข้องกับริคาร์โด และได้มีวีดีโอโปรโมทใหม่ คาแรกเตอร์ทั้งสี่คนที่ไม่มีริคาร์โดเปลี่ยมมาดูมืดมนมากขึ้น และช่วงท้ายเดือนพฤศจิกายน ดิ อเซนชันได้ถูกยุบกลุ่มไปเนื่องจาก โอ’ไบรอันได้รับบาดเจ็บ, โคลอนได้ถูกWWEเรียกตัวไปจับกลุ่มแทกทีมกับลูกพี่ลูกน้องของเขา ปรีโม, ดิแอชที่ได้ตำแหน่งเป็นควีน ออฟ เอฟซีดับเบิลยูก็ออกจากกลุ่มไป ส่วนแคเมรอนยังคงใช้กิมมิคดิ อเซนชันต่อไป
====โอ’ไบรอัน และแคเมรอน====
ในวันที่ 15 มีนาคม 2012  คอเนอร์ โอ’ไบรอันได้รีเทิร์นกลับมาในแมตช์ที่แคเมรอนเจอกับไบรอน แซกซ์ตันซึ่งแมตช์นั้นแคเมรอนแพ้เพราะผิดกติกาเนื่องจากโอ’ไบรอันออกมาก่อกวน ต่อมาแคเมรอนและโอ’ไบรอันได้จับกลุ่มแทคทีม โดยใช้ชื่อว่าดิ อเซนชันอีกครั้ง
วันที่ 6 มิถุนายน 2012 ดิ อเซนชันได้เดบิวต์กับค่ายเอ็นเอ็กที(NXT) โดยชนะไมค์ ดาลตันและซีเจ ปาร์คเกอร์ และต่อมาก็ได้เปิดศึกกับดิอูโซส์ อีกทั้งดิอเซนชันยังเอาชนะแทคทีมจากค่ายหลัก อย่างไทสัน คิดและจัสติน เกเบรียล ในตอนของNXT เมื่อวันที่ 3 ตุลาคม 2011ถึงอย่างนั้นทีมนี้ก็ถูกยุบอีกครั้งเมื่อแคเมรอนถูกปล่อยสัญญาจากทางWWE ในวันที่ 30 พฤศจิกายน 2012 เนื่องจากถูกจับ ข้อหาเมาแล้วขับ
====คอนเนอร์ และวิกเตอร์====
ทำให้โอ’ไบรอันกลายเป็นนักมวยปล้ำเดี่ยว แต่ก็ยังใช้กิมมิคดิ อเซนชันอยู่ จนNXTของวันที่ 5 มิถุนายน 2013 ในแมตช์โอ’ไบรอันชนะอเล็กซ์ ไรลีย์ ริกค์ วิกเตอร์ได้ยืนอยู่บนทางเดินเปิดตัว และต่อมาวิกเตอร์ก็ได้กลายเป็นคู่หูอย่างเป็นทางการในNXTตอนของวันที่ 3 กรกฎาคม ดิ อเซนชันได้แชมป์เอ็นเอ็กซ์ทีแทคทีมมาในวันที่ 2 ตุลาคม  และในวันที่ 8 ตุลาคม พวกเขาได้เปลี่ยนชื่อ คอนเนอร์ โอ’ไบรอัน(Connor O'Brian) เป็น คอนเนอร์(Konnor) และริกค์ วิกเตอร์(Rick Victor) เป็นวิกเตอร์(Viktor)
===ขึ้นค่ายหลัก===
หลังจากขึ้นมาค่ายหลักเต็มตัว ส่วนใหญ่ดิ อเซนชันจะได้ปล้ำกับนักมวยปล้ำท้องถิ่น และชนะไปด้วยเวลาเพียงไม่กี่นาที และด้วยความที่พวกเขาได้รับบทเป็นอธรรม เขาได้เปรียบตัวเองเหมือนตำนานของWWE อย่างเดอะ พาวเวอร์ ออฟ เพน, เดโมลิชัน และโรดวอร์ริเออร์ส
ในรอว์ตอนพิเศษ รอว์คืนสู่เหย้า(Raw Reunion) ที่ฉายวันที่ 19 มกราคม 2015 ดิ อเซนชันได้เผชิญหน้ากับนิว เวิลด์ ออเดอร์ ประกอบด้วยเควิน แนช, สก็อตต์ ฮอลล์ และเอกซ์-แพก ดิ อเซนชันคิดจะเล่นงาน แต่ถูกกลุ่มดิ เอพีเอ และเดอะนิวเอจเอาต์ลอวส์เล่นงานก่อน นำไปสู่แมตช์การปล้ำแทคทีมในศึกรอยัลรัมเบิล ระหว่างอเซนชัน และนิวเอจ เอาท์ลอว์ ซึ่งเป็นอเซนชันที่ชนะไป ในปี 2019 คอนเนอร์และวิกเตอร์ได้รับการปล่อยตัวออกจาก WWE ทำให้ทีมอเซนชันต้องยุติบทบาทลง
==ผลงาน==
Pro Wrestling Illustrated
* PWI ranked Konnor #123 of the top 500 singles wrestlers in the PWI 500 in 2014
* PWI ranked Viktor #128 of the top 500 singles wrestlers in the PWI 500 in 2014
WWE'
* NXT Tag Team Championship (1 time) – Konnor and Viktor
==อ้างอิง==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
จอร์จี เวลคัม

จอร์จี วิลสัน เวลคัม คอลลินส์ (Georgie Wilson Welcome Collins; 9 มีนาคม ค.ศ. 1985 – ) เป็นนักฟุตบอลตำแหน่งสไตรเกอร์ชาวฮอนดูรัส ซึ่งเคยทำหน้าที่ร่วมกับสโมสรฟุตบอลราชนาวีในการแข่งไทยพรีเมียร์ลีก
เวลคัมเป็นนักฟุตบอลเพียงคนเดียว ที่ได้รับการเปิดตัวจากทีมชาติในการแข่งขันฟุตบอลลีกระดับชั้นที่สองของประเทศฮอนดูรัส
== ผลงานในระดับอาชีพ ==
เวลคัมเริ่มเข้าแข่งขันในระดับอาชีพให้แก่สังกัดสโมสรฟุตบอลอาร์เซนัล (โรอาตัน) และได้รับการคว้าตัวเข้าร่วมทีมใหญ่ของประเทศฮอนดูรัสอย่างสโมสรฟุตบอลโมตากัวใน ค.ศ. 2008
เมื่อวันที่ 1 สิงหาคม ค.ศ. 2010 เวลคัมได้เดินทางไปยังกลาสโกว์เพื่อเริ่มทดสอบฝีเท้ากับทีมแชมป์สกอตแลนด์อย่างเรนเจอส์
ในเดือนมกราคม ค.ศ. 2011 เวลคัมได้รับการส่งไปยังอาแอ็ส มอนาโก ด้วยการให้ยืมตัวจากสโมสรฟุตบอลโมตากัว
ภายหลังจากที่ไม่ค่อยประสบความสำเร็จเมื่อครั้งทำหน้าที่ในประเทศโมนาโก เวลคัมได้เซ็นสัญญากับทีมกลุบอัตลัสซึ่งเป็นสโมสรในลีกเม็กซิกัน เป็นระยะเวลาหนึ่งปี โดยได้มีการประกาศการโอน ณ วันที่ 20 มิถุนายน ค.ศ. 2011 ซึ่งเขาได้กลับไปร่วมทีมโมตากวาก่อน เพื่อเข้าร่วมการแข่งขันรายการเคลาซูรา 2012
ในเดือนธันวาคม ค.ศ. 2013 สโมสรฟุตบอลปลาเตนเซได้ยืนยันว่าเวลคัมจะทำหน้าที่เป็นนักฟุตบอลตำแหน่งกองหน้าคนใหม่ให้แก่ทีม
== ผลงานในระดับนานาชาติ ==
จากการเป็นกองหน้าร่างสูง เวลคัมได้มาเป็นส่วนหนึ่งของทีมชาติฮอนดูรัส ยู-23 ปี และผ่านการคัดเลือกเข้าสู่การแข่งขันฟุตบอลในโอลิมปิกฤดูร้อน 2008 เนื่องด้วยการทำประตูของเขาในนาทีที่ 108 ของการแข่งขัน ส่งผลให้ทีมชาติฮอนดูรัสได้กลายเป็นแชมป์คอนคาแคฟ ปรี-โอลิมปิก หลังจากชนะทีมเจ้าภาพอย่างสหรัฐอเมริกาด้วยผลการแข่งที่ 1 ประตูต่อ 0
เขาประเดิมสนามให้ทีมชาติเต็มตัวเมื่อวันที่ 22 พฤษภาคม ค.ศ. 2008 ในเกมกระชับมิตรกับทีมชาติเบลีซซึ่งเขาทำประตูได้หนึ่งในสองประตูสู่ชัยชนะ เวลคัมทำประตูได้อย่างยอดเยี่ยมให้แก่ฟุตบอลทีมชาติฮอนดูรัสในเกมกระชับมิตรกับทีมชาติลัตเวีย ซึ่งเป็นประตูที่กลายเป็นประตูชัยสำหรับกาตราโชส
จนถึงเดือนกุมภาพันธ์ ค.ศ. 2013 เขาติดทีมชาติไปทั้งหมด 31 นัด โดยทำได้ 4 ประตู เขาได้ลงเล่นให้กับทีมชาติของเขาในการแข่งฟุตบอลโลกรอบคัดเลือก 4 นัด รวมถึงได้ลงเล่นในโกปาเซนโตรเมริกานา 2011 และ 2013 ตลอดจนคอนคาแคฟโกลด์คัพ 2009 แต่ที่โดดเด่นที่สุด คือในเกมทั้งสามของฮอนดูรัสในฟุตบอลโลก 2010
=== การยิงประตูระหว่างประเทศ ===
เริ่มรายการคะแนนและผลรวมประตูของฮอนดูรัสก่อน
== เกียรติประวัติ ==
อาร์เซนัล
2006–07 เกลาซูรา (ระดับชั้นที่ 2)
ทีมชาติ
2008 คอนคาแคฟ ยู-23
== อ้างอิง ==
== แหล่งข้อมูลอื่น ==
กองหน้าฟุตบอล
นักฟุตบอลชาวฮอนดูรัส
ผู้เล่นในฟุตบอลโลก 2010
ผู้เล่นในลีกเอิง
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลราชนาวี
ผู้เล่นในไทยลีก
เอี้ยงเซียม

เอี้ยงเซียมในภาษาจีนแต้จิ๋วหรือเสวียนเซินในภาษาจีนกลาง  อยู่ในวงศ์ Scrophulariaceae เป็นพืชที่ใช้เป็นยาสมุนไพรในแพทย์แผนจีน  รากแห้งด้านนอกเป็นสีเทาเหลือง  ข้างในเป็นสีน้ำตาลดำ กลิ่นคล้ายน้ำตาลไหม้ใช้ทำยาแก้อักเสบ ขับร้อนรากใช้เป็นยาระบายความร้อน ขจัดสารพิษ
== อ้างอิง ==
สมุนไพรจีน
วงศ์มณเฑียรทอง
คอนเนอร์

ไรอัน ปาร์มีเตอร์ (Ryan Parmeter; 6 กุมภาพันธ์ ค.ศ. 1980) นักมวยปล้ำอาชีพชาวอเมริกันที่เซ็นสัญญากับWWEในนาม คอนเนอร์ (Konnor) เป็นแท็กทีมร่วมกับวิกเตอร์ในนามดิ อเซนชัน และเป็นแชมป์แท็กทีม NXTที่ยาวนานที่สุดร่วมกัน เคยเข้าร่วมแข่งขันNXTซีซั่น4 โดยใช้นาม คอเนอร์ โอไบรอัน (Conor O'Brian)
==แชมป์และรางวัล==
Coastal Championship Wrestling
*CCW Heavyweight Championship (1 time)
*CCW Tag Team Championship (1 time) – with Sean Allen
Deep South Wrestling
*DSW Heavyweight Championship (2 times)
Four Star Championship Wrestling
*FSCW Heavyweight Championship (1 time)
*FSCW Tag Team Championship (1 time) – with Jeff "J-Dawg" Brooks
Georgia Championship Wrestling
*GCW Heavyweight Championship (1 time)
Kings of Pro Wrestling
*KPW Heavyweight Championship (2 times)
Maximum Pro Wrestling
*MPW Television Championship (1 time)
NWA Sunray Pro Wrestling
*NWA Sunray Heavyweight Championship (1 time)
Pro Wrestling Illustrated
*PWI ranked him #123 of the top 500 singles wrestlers in the PWI 500 in 2014
Rolling Stone
* Gamesmanship of the Year (2017) – with Viktor
WWE
*NXT Tag Team Championship (1 time) – with Viktor
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
บุคคลจากแกรนด์แรพิดส์ (รัฐมิชิแกน)
คลองสาทร

คลองสาทร (Khlong Sathon; Sathon Canal) เป็นคลองสายหนึ่งในกรุงเทพมหานคร อยู่ในเขตพื้นที่เขตสาทร ใจกลางกรุงเทพมหานคร มีประวัติเกิดขึ้นมาพร้อม ๆ กับถนนสาทร ในปี พ.ศ. 2438 ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อกิจการค้าข้าวของประเทศไทยเจริญรุ่งเรืองมาก มีพ่อค้าชาวจีนและชาวตะวันตกเข้ามาค้าขายมากขึ้น แต่การคมนาคมการขนส่งมีความยากลำบาก ทางรัฐบาลต้องการพัฒนาที่ดินและขุดคลองเป็นจำนวนมาก จึงเชิญชวนเอกชนทำการขุดคลอง โดยจะยกสิทธิ์ในที่ดินสองฟากคลองเป็นการตอบแทน ต่อมาเจ้าสัวยม หรือเจ๊สัวยม คหบดีชาวจีน ได้ร่วมกันจัดตั้ง บริษัทขุดคลองแลคูนาสยาม จ้างกรรมกรจีนทำการขุดคลองขนาดใหญ่จากแม่น้ำเจ้าพระยาฝั่งตะวันออก ไปบรรจบกับคลองถนนตรง (คลองวัดหัวลำโพง)  ซึ่งคลองที่ขุดขึ้นใหม่นั้น นิยมเรียกกันตามชื่อผู้ที่ขุดว่า  "คลองเจ้าสัวยม" ขณะที่พระบาทสมเด็จพระจุลจอมเกล้าเจ้าอยู่หัว ทรงเรียก "คลองนายยม" และได้นำดินที่ขุดคลองทำถนน ทั้ง 2 ฝั่งคลองด้วย จึงกลายเป็นถนนสาทรในที่สุด ภายหลังเจ้าสัวยมได้รับพระราชทานบรรดาศักดิ์เป็น หลวงสาทรราชายุตก์ ผู้คนจึงนิยมเรียกคลองขุดใหม่นี้ว่า "คลองสาทรราชายุตก์" รวมถึง "ถนนสาทรราชายุตก์"  แต่ต่อมาได้เรียกเหลือเพียงสั้น ๆ ว่า "สาทร"
โดยคำว่าสาทร ในระยะแรกทั้งชื่อเขต รวมถึงคลองและถนน สะกดด้วย ธ ต่อมาในปี พ.ศ. 2542 จากการสืบค้นประวัติความเป็นมาของกรุงเทพมหานคร พบว่าสะกดผิด เนื่องจาก "สาธร" นั้นไม่มีความหมาย แต่หากสะกดด้วย ท จะมีความหมายถึง "เอื้อเฟื้อ เอาใจใส่" กอปรกับชื่อที่ถูกต้องของหลวงสาทรราชายุตก์สะกดด้วย ท จึงได้เสนอต่อกระทรวงมหาดไทย และได้มีประกาศในราชกิจจานุเบกษา เปลี่ยนมาดังเช่นปัจจุบัน
คลองสาทรเดิมเป็นคลองที่มีขนาดใหญ่ จนเมื่อช่วง พ.ศ. 2522–2525 ได้มีการก่อสร้างสะพานสมเด็จพระเจ้าตากสินมหาราช เพื่อเชื่อมต่อการจราจรจากถนนสาทรไปยังฝั่งธนบุรี จึงทำให้ต้องขยายถนนเพื่อรองรับจำนวนรถที่มาจากฝั่งธนบุรี และรองรับจำนวนรถที่จะข้ามไปยังฝั่งธนบุรีเช่นกัน ทำให้ต้องถมคลองสาทรในส่วนริมคลองทิ้งไป ส่งผลให้คลองสาทรแคบลงอย่างที่เห็นในปัจจุบันนี้
== อ้างอิง ==
==แหล่งข้อมูลอื่น==
สาทร
โบราณสถานในเขตสาทร
วิกเตอร์

เอริก ทอมป์สัน (Eric Thompson) เกิด 4 ธันวาคม ค.ศ. 1980 นักมวยปล้ำอาชีพชาวแคนาดาที่เซ็นสัญญากับWWEภายใต้ชื่อ วิกเตอร์ (Viktor) เป็นแท็กทีมร่วมกับคอนเนอร์ในนามดิ อเซนชัน และเป็นแชมป์แท็กทีม NXTที่ยาวนานที่สุดร่วมกัน
==แชมป์และรางวัล==
Florida Championship Wrestling
*FCW Florida Heavyweight Championship (2 times)
*FCW Florida Tag Team Championship (1 time, final)&nbsp;– with Brad Maddox
Ohio Valley Wrestling
*OVW Heavyweight Championship (2 times)
*OVW Southern Tag Team Championship (1 time)&nbsp;– with Vaughn Lilas
Prairie Wrestling Alliance
*PWA Heavyweight Championship
*PWA Mayhem Championship
Pro Wrestling Illustrated
*PWI ranked him No. 128 of the top 500 singles wrestlers in the PWI 500 in 2014
Rolling Stone
* Gamesmanship of the Year (2017) – with Konnor
Stampede Wrestling
*Stampede North American Heavyweight Championship (2 time)
*Stampede Wrestling International Tag Team Championship (2 times)&nbsp;– with Dave Swift (1) and Harry Smith (1)
WWE
* NXT Tag Team Championship (1 time)&nbsp;– with Konnor
==อ้างอิง==
==แหล่งข้อมูลอื่น==
นักมวยปล้ำอาชีพชาวแคนาดา
วอร์มเนสออนเดอะโซล

"วอร์มเนสออนเดอะโซล"  เป็นอีพี และซิงเกิลลำดับแรกของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 8 สิงหาคม พ.ศ. 2544 โดยกูดไลฟ์เรเคิดดิงส์ ซิงเกิลหรืออีพีนี้ประกอบด้วยวิดีโอของเพลง "วอร์มเนสออนเดอะโซล" เป็นแทร็กโบนัสในเอนแฮนซ์ซีดี อีพีนี้เป็นผลงานแรกของมือกีตาร์ ซินนิสเตอร์ เกตส์ เพลงทั้งหมดได้รวมอยู่ในอัลบั้มแรกของอะเว็นจด์เซเวนโฟลด์ ซาวน์ดิงเดอะเซเวนท์ทรัมเปต ยกเว้นเวอร์ชันเฮฟวีเมทัลของเพลง "ทูเอนด์เดอะแรปเชอร์" ซึ่งต่อมาได้ออกจำหน่ายอีกครั้งกับค่ายเพลงโฮปเลสเรเคิดส์
== รายชื่อเพลง ==
เพลงทั้งหมดแต่งโดยอะเว็นจด์เซเวนโฟลด์ นอกเหนือจากนี้จะระบุไว้
เวอร์ชันใหม่นี้ได้อยู่ในอัลบั้ม ซาวน์ดิงเดอะเซเวนท์ทรัมเปต ที่ได้นำมาออกจำหน่ายอีกครั้ง แทนที่เวอร์ชันเดิม
== บุคคลที่เกี่ยวข้อง ==
อะเว็นจด์เซเวนโฟลด์
เอ็ม. แชโดวส์ – ร้องนำ
แซกกี เวนเจนซ์ – จังหวะกีตาร์
ซินนิสเตอร์ เกตส์ – กีตาร์นำ
จัสติน เซน — กีตาร์เบส
เดอะเรฟ – กลอง, เปียโน
== อ้างอิง ==
== แหล่งข้อมูลอื่น ==
อัลบั้มเพลงของอะเว็นจด์เซเวนโฟลด์
ซิงเกิลในปี พ.ศ. 2544
เพลงในปี พ.ศ. 2544
คณะสถาปัตยกรรมศาสตร์และการออกแบบ มหาวิทยาลัยเทคโนโลยีราชมงคลรัตนโกสินทร์

คณะสถาปัตยกรรมศาสตร์และการออกแบบ  มหาวิทยาลัยเทคโนโลยีราชมงคลรัตนโกสินทร์
== ประวัติ ==
คณะสถาปัตยกรรมศาสตร์และการออกแบบ มหาวิทยาลัยเทคโนโลยีราชมงคลรัตนโกสินทร์ เดิมก่อตั้งในนาม "คณะวิชาวิศวกรรมโยธาและคณะวิชาสถาปัตยกรรม"สังกัด สถาบันเทคโนโลยีราชมงคล วิทยาเขตศาลายา ตาม พระราชบัญญัติสถาบันเทคโนโลยีราชมงคล พุทธศักราช 2532 จากการยกฐานะสถาบันเทคโนโลยีราชมงคลปรับเปลี่ยนเป็นมหาวิทยาลัยเทคโนโลยีราชมงคลทั้ง 9 แห่งทั่วประเทศ ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 สถาบันเทคโนโลยีราชมงคล วิทยาเขตศาลายา ยุบรวมเป็นมหาวิทยาลัยเทคโนโลยีราชมงคลรัตนโกสินทร์ มีผลให้คณะวิชาวิศวกรรมโยธาและคณะวิชาสถาปัตยกรรมปรับเปลี่ยนเป็นคณะวิศวกรรมศาสตร์และสถาปัตยกรรมศาสตร์ ตามโครงสร้างมหาวิทยาลัยเทคโนโลยีราชมงคลรัตนโกสินทร์ ต่อมาในปี พ.ศ. 2552 มีประกาศกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์ใหม่ โดยแยกคณะสถาปัตยกรรมศาสตร์และการออกแบบ ออกจากคณะวิศวกรรมศาสตร์ และเปิดสอนหลักสูตรปริญญาตรีดังต่อไปนี้
== หลักสูตร ==
=== หลักสูตรสถาปัตยกรรมศาสตรบัณฑิต ===
หลักสูตรสถาปัตยกรรมศาสตรบัณฑิต จัดการเรียนการสอนในสาขาวิชาเทคโนโลยีสถาปัตยกรรม ที่วิทยาเขตศาลายา แบ่งออกเป็น ระยะเวลาในการศึกษา 3 ปี และ 5 ปี
==== คุณสมบัติของผู้มีสิทธิ์สมัครเข้าศึกษา ====
หลักสูตรระยะเวลาศึกษา 5 ปี ภาคปกติ
* สำเร็จการศึกษาระดับมัธยมศึกษาตอนปลาย(ม.6)หรือเทียบเท่า (สายวิทย์-คณิต)หรือหลักสูตรระดับประกาศนียบัตรวิชาชีพ (ปวช.)สาขาวิชาช่างอุตสาหกรรมทุกสาขา หรือสาขาวิชาอื่นที่ได้รับความเห็นชอบ และ/หรือ อนุญาตจากหัวหน้าสาขา
* เป็นผู้ได้ทำการสอบผ่านการคัดเลือกตามระเบียบของมหาวิทยาลัยเทคโนโลยีราชมงคลรัตนโกสินทร์
หลักสูตรระยะเวลาศึกษา 3 ปี ยกเว้นรายวิชา ภาคปกติ
* สำเร็จการศึกษาระดับประกาศนียบัตรวิชาชีพชั้นสูง (ปวส.) สาขาวิชาช่างเทคนิคสถาปัตยกรรม และ / หรือเทียบเท่า จากสถาบันการศึกษาที่สภาสถาปนิก (กส.) รับรองหลักสูตร
* เป็นผู้ได้ทำการสอบผ่านการคัดเลือกตามระเบียบของมหาวิทยาลัยเทคโนโลยีราชมงคลรัตนโกสินทร์
=== หลักสูตรเทคโนโลยีบัณฑิต ===
หลักสูตรเทคโนโลยีบัณฑิต สาขาวิชาการจัดการงานก่อสร้าง ระยะเวลาศึกษา 4 ปี เปิดทำการสอนที่วิทยาเขตศาลายา
==== คุณสมบัติของผู้มีสิทธิ์สมัครเข้าศึกษา ====
สำเร็จการศึกษาระดับมัธยมศึกษาตอนปลาย(ม.6)หรือเทียบเท่า (สายวิทย์-คณิต)หรือหลักสูตรระดับประกาศนียบัตรวิชาชีพ (ปวช.)สาขาวิชาช่างอุตสาหกรรม หรือสาขาวิชาอื่นที่ได้รับความเห็นชอบ และ/หรือ อนุญาตจากหัวหน้าสาขา
เป็นผู้ได้ทำการสอบผ่านการคัดเลือกตามระเบียบของมหาวิทยาลัยเทคโนโลยีราชมงคลรัตนโกสินทร์
== คณบดี ==
== อ้างอิง ==
== แหล่งข้อมูลอื่น ==
วิทยาเขตศาลายา
หน่วยงานในสังกัดมหาวิทยาลัยเทคโนโลยีราชมงคลรัตนโกสินทร์
ราชมงคลรัตนโกสินทร์ วิทยาเขตศาลายา
วี แอร์

วีแอร์ หรือ V Air  เป็นสายการบินต้นทุนต่ำ จากไต้หวัน มีฐานปฏิบัติการหลักที่ ไทเป โดยเป็นสายการบินลูกของ ทรานส์เอเชียแอร์เวย์ เริ่มเปิดดำเนินการเมื่อ 17 ธันวาคม พ.ศ. 2557 โดยจะบินไปยังเมืองหลักๆ ใน เอเชียตะวันตกเฉียงเหนือ และ เอเชียตะวันออกเฉียงใต้ จากท่าอากาศยานหลัก ไต้หวันเถาหยวน. ด้านฝูงบินใช้เครื่องบินตระกูล แอร์บัส เอ 320 จำนวน 3 ลำ และกำลังสั่งซื้อเพิ่มอีก 3 ลำ ส่งมอบในช่วงปี พ.ศ. 2559-60
วีแอร์ได้ประกาศยุติกิจการ โดยมีผลตั้งแต่วันที่ 1 ตุลาคม พ.ศ. 2559 เป็นต้นไป เที่ยวบินของวีแอร์บางส่วนถูกเปลี่ยนเป็นของทรานส์เอเชียแอร์เวย์แทน และเที่ยวบินอีกบางส่วนถูกยกเลิกไป
==ประวัติ==
วีแอร์ เริ่มเปิดดำเนินการเมื่อ 17 ธันวาคม พ.ศ. 2557 ด้วยเที่ยวบินจากไทเป-กรุงเทพ (ดอนเมือง)
== จุดหมายปลายทาง ==
*ไต้หวัน - ท่าอากาศยานนานาชาติไต้หวันเถาหยวน (ฐานบินหลัก)
* กรุงเทพฯ - ท่าอากาศยานดอนเมือง
*เชียงใหม่ - ท่าอากาศยานเชียงใหม่
*มาเก๊า - ท่าอากาศยานนานาชาติมาเก๊า
*เสียมราฐ - ท่าอากาศยานนานาชาติเสียมราฐ (เช่าเหมาลำ)
== ฝูงบิน ==
ณ วันที่  มิถุนายน พ.ศ. 2558 สายการบินวีแอร์ มีเครื่องบินทั้งหมด ดังนี้

==  ดูเพิ่ม ==
ทรานส์เอเชียแอร์เวย์
== อ้างอิง ==
ท
บริษัทที่ก่อตั้งในปี พ.ศ. 2557
บริษัทของไต้หวัน